recursal/SuperWikiNEXT-32B huggingface dataset:
Sebuah Torus
Animasi torus
**Torus** (*Tori* dalam bentuk jamak) dalam ilmu geometri merupakan suatu permukaan yang tercipta akibat gerakan putaran atau revolusi daripada suatu bulatan yang berputar dalam ruang tiga dimensi (dengan sumbu putar yang terletak secara koplanar/se-bidang dengan bulatan itu sendiri). Pada umumnya, sumbu putarnya tidak menyentuh bulatan tersebut, sehingga ianya membentuk suatu cincin atau torus. 

Bentuk **torus** yang lain adalah torus tanduk, yang timbul jika sumbu putarnya tegak lurus terhadap lingkaran yang diputar (kes istimewa terjadi jika sumbu putar terletak di tengah-tengah lingkaran, sehingga membentuk permukaan bola).

Bentuk torus yang pepejal (padat) sering disebut sebagai toroid yang banyak dijumpai pada bentuk induktor dan transformator elektrik. Contoh lain dari objek berbentuk toroid adalah kuih donat, (bola) pelampung penyelemat diri di air laut (yang tersedia di kapal laut mahupun pesawat udara), cincin O dan cincin Vortex.

Dalam bahasa Latin, torus bermaksud bantal.

Persamaan parametrik dari sebuah torus dimaksudkan sebagai:

{\displaystyle x(u,v)=(R+r\cos {v})\cos {u}\,}
{\displaystyle y(u,v)=(R+r\cos {v})\sin {u}\,}
{\displaystyle z(u,v)=r\sin {v}\,}
di mana

*u*, *v* berada pada selang [0, 2π),
*R* adalah jarak antara pusat torus dan pusat bulatan (tube)
*r* adalah jejari dari bulatan yang diputar (tube).

Rujukan
-------

1. ↑

|  |  |
| --- | --- |
| Ikon tunas | Rencana berkaitan matematik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Bunga seri pagi, *Ipomoea nil*
Kudup bunga seri pagi berlingkar, *Ipomoea purpurea*
'Blue Star' cultivat photographed in Haverhill, Massachusetts'Blue Star' cultivat photographed in Haverhill, Massachusetts
**Seri pagi** (bahasa Inggeris:*Morning glory*) ialah nama biasa untuk lebih 1,000 spesies tumbuhan berbunga dalam keluarga Convolvulaceae, yang taksonomi dan pengelasannya sekarang berubah-ubah. Spesies seri pagi tergolong dalam banyak genus, sebahagian daripadanya ialah: 

* *Calystegia*
* *Convolvulus*
* *Ipomoea*
* *Merremia*
* *Rivea*
* *Astripomoea*
* *Operculina*
* *Stictocardia*
* *Argyreia*
* *Lepistemon*

Galeri
------

* Seri pagi biruSeri pagi biru
* Seri pagi biru dan ungu yang mekarSeri pagi biru dan ungu yang mekar
* A fully open pink morning gloryA fully open pink morning glory
* Pandangan sisi bergulung separuh Ipomoea purpurea pada awal tengah hariPandangan sisi bergulung separuh *Ipomoea purpurea* pada awal tengah hari
* Bahagian atas bergulung separuh Ipomoea purpurea pada awal tengah hariBahagian atas bergulung separuh *Ipomoea purpurea* pada awal tengah hari
* Daun seri pagiDaun seri pagi
* Seri pagi biruSeri pagi biru
* Gambar dekat bunga seri pagiGambar dekat bunga seri pagi
* Gambar dekat seri pagiGambar dekat seri pagi
* Seri pagi biruSeri pagi biru
* Bunga Seri Pagi di Kuala LumpurBunga Seri Pagi di Kuala Lumpur
* Menjalar seri pagiMenjalar seri pagi

Pautan luar
-----------

 Kategori berkenaan Pokok Bunga Seri Pagi di Wikimedia Commons
 Takrifan kamus *morning glory* di Wikikamus

* Erowid Morning Glory Vault - section from Erowid's vast reference site.
Peyentuh
**Penyentuh** ialah sejenis peranti elektrik yang berfungsi sebagai suis untuk membuka atau menutup litar elektrik kuasa menggunakan arus elektrik. Ia mungkin beroperasi secara elektromagnet, elektropneumatik atau mekanik.

Penyentuh mempunyai banyak bentuk dengan kapasiti dan ciri-ciri yang perbagai. Tidak seperti pemutus arus, penyentuh tidak digunakan untuk memutuskan arus litar pintas kerana ia hanya digunakan untuk menyambungkan tenaga elektrik kepada beban. Julat arus pemutusnya ialah daripada beberapa ampere sehinggalah beribu-ribu ampere dan 24 V DC sehinggalah banyak kilovolt. Besarnya pula ialah daripada sekecil genggaman tangan sehinggalah sebesar lebih kurang se-meter pada satu bahagiannya.

Binaan
------

Penyentuh ada tiga komponen iaitu *sesentuh*, *elektromagnet* atau *gegelung*, dan *kurungan*. Sesentuh, sama ada ia sesentuh kuasa, sesentuh bantu, atau spring sesentuh ialah bahagian penyentuh yang mengalirkan arus. Gegelung pula membekalkan daya untuk membolehkan sesentuh ditutup. Kurungan ialah rumah bagi sesentuh dan gegelung. Ia diperbuat daripada bahan penebas seperti Bakelite, Nylon 6, dan plastik termoset untuk melindung dan menebat sesentuh di samping mencegah seseorang daripada menyetuh atau tersentuh sesentuh. Penyentuh berangka terbuka mungkin mempunyai pengurung tambahan bagi mencegah debu, minyak, letupan dan cuaca.

Lihat juga
----------

* Geganti

Rujukan
-------

1. ↑  *Contactor* - Istilah Malaysia, Dewan Bahasa dan Pustaka. Capaian 2011-07-19.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.

|  |  |
| --- | --- |
|  | Wikimedia Commons mempunyai media berkaitan ***Penyentuh*** |
**Penyepaduan skala kecil** atau *small-scale integration* (SSI) ialah bentuk litar bersepadu yang pertama, dan memiliki cuma beberapa puluh transistor. SSI juga mempunyai komponen-komponen lain seperti diod, pemuat dan perintang.

SSI ini amat penting dalam projek-projek angkasa lepas yang pertama. Kedua-dua peluru berpandu Minuteman dan program Apollo memerlukan komputer digital untuk berfungsi dengan cekap. Disebabkan teknologi ini, pihak tentera Amerika berupaya membina peluru berpandu jenis Minuteman secara berlambak (*mass-production*).

Disebabkan terlaksananya projek-projek sedemikian, hasil jualan litar-litar ini telah naik dengan mendadak disebabkan projek-projek ini yang memerlukan terlalu banyak transistor jenis ini.

Disebabkan oleh faktor ini juga, transistor-transistor tersebut yang pada lazimnya dijual pada harga $1000/litar (dalam dolar 1960) dijual pada harga $25/litar (dalam dolar 1963) kepada orang ramai. Ini membolehkan litar SSI mula digunakan dalam barangan pengguna.
**Penyembur lada** atau **penyembur OC** (from "*Oleoresin Capsicum*") ialah sejenis agen lakrimator (sejenis sebatian kimia yang mengusik mata hingga menyebabkan keluarnya air mata, kepedihan, ataupun buta sementara) yang digunakan dalam kawalan rusuhan, kawalan kumpulan, dan pertahanan diri, termasuk pertahanan daripada anjing dan haiwan liar. Kesan keradangannya menyebabkan mata terpejam sehingga tidak dapat melihat. Kebutaan sementara ini membolehkan pegawai keselamatan menahan pesalah dengan lebih mudah, dan juga membolehkan pengguna penyembur lada sebagai pertahanan diri untuk mendapatkan peluang melarikan diri.

Walaupun dianggap sebagai tidak mendatangkan maut, sesekali ia boleh mendatangkan ancaman kepada nyawa, sehingga timbulnya kebimbangan tentang kematian yang berpunca daripada penggunaan penyembur lada.

Ramuan aktif dalam semburan lada ialah kapsaisin, iaitu sejenis bahan kimia yang diperoleh daripada buah tumbuhan bergenus *Capsicum*, termasuk cili. Pengekstrakan *oleoresin capsicum* daripada lada memerlukan buah lada yang dikisar halus, dari mana capsaicin diekstrakkan dalam pelarut organik seperti etanol. Pelarut itu kemudiannya disejatkan, dan resin seakan lilin itulah *oleoresin capsicum*. Pengemulsi seperti propilena glikol digunakan untuk menggantungkan OC dalam air, lalu dikenakan tekanan supaya dijadikan serbuk semburan lada. Kaedah kromatografi cecair prestasi tinggi (HPLC) digunakan untuk mengukur jumlah kapsaisin dan kapsaisinoid utama dalam semburan lada.

Sejenis analog sintetik kepada kapsaisin, iaitu vanililamida asid pelargonik (*desmethyldihydrocapsaicin*), digunakan dalam satu lagi jenis penyembur lada yang digunakan di United Kingdom. Satu lagi jenis analog sintetiknya, iaitu morfolida asid pelargonik, dimajukan dan digunakan secara meluas di Rusia.

Penyembur lada biasanya berbentuk kanister yang biasanya cukup kecil untuk dibawa atau disorokkan dalam poket atau tas tangan. Penyembur lada juga boleh dibeli dalam bentuk tersorok dalam barang-barang seperti cincin. Juga terdapat pelancar semburan laja yang boleh ditembakkan daripada senapang paintball. Ia telah sekian lama digunakan terhadap penunjuk perasaan selama.

Rujukan
-------

1. ↑  Bear Spray Vs. Dogs: How Effective Is It?
2. ↑   Diarkibkan 2011-09-29 di Wayback Machine Pepper\_Spray\_New\_Questions
Jangan dikelirukan dengan anaknya, Vico Sotto.
Di dalam nama orang Filipina, nama tengah atau  nama keluarga sebelah ibunya ialah *Castelo* dan nama keluarga sebelah bapanya ialah *Sotto*.

**Marvic Valentin Castelo Sotto** (sebutan Tagalog: [ˈsɔtɔ]; lahir 28 April 1954) ialah seorang pelakon, penyanyi dan pelawak Filipina, yang dikenali menerusi karyanya dalam filem dan televisyen untuk rangkaian TV Filipina GMA, TV5, dan ABS-CBN. Beliau ialah salah seorang dari tiga pengacara perintis *Eat Bulaga!*, yang merupakan rancangan aneka ragam Filipina yang paling lama bersiaran. Sotto juga merupakan pelakon veteran dan pengacara dalam industri hiburan.

Beliau mempunyai syarikat filem dan TV M-Zet Productions. Sotto memenangi empat anugerah berturut-turut untuk Raja Pecah Panggung Filipina dari 2004 sehingga 2007 yang dianugerahkan oleh Guillermo Mendoza Memorial Scholarship Foundation Awards, dan meraih tiga pencalonan untuk Pelakon Lelaki Terbaik di Festival Filem Metro Manila.

Rujukan
-------

1. ↑  Policarpio, Allan (January 31, 2016). "Vic Sotto weds Pauleen Luna: A promise of forever". *Philippine Daily Inquirer*. Dicapai pada January 31, 2016.
2. ↑  del Carmen, Cristina P. (September 29, 1982). "It Hurts Only When They Laugh". Who.

Pautan luar
-----------

* "Senator Vicente Yap Sotto"
* Vic Sotto di Pangkalan Data Filem Internet (IMDb)

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Perancis (data)

 |
**Pokok ganja** ialah herba tahunan yang tergolong dalam genus *dioecious*, keluarga *Cannabaceae*, dan order *Rosales* (dahulunya order  *Urticales*). Dalam mengelaskan pokok ganja, kontroversi filogenetik berlaku sama ada pokok ganja yang ditanam/dibiak datang dari satu spesis (*Cannabis sativa*) atau dari pelbagai spesis (*Cannabis indica*, *Cannnabis ruderalis* atau *Cannabis americana*). 

Pokok ganja boleh hidup dalam pelbagai iklim. Tumbuhan ini mempunyai serabut yang kuat yang dikenali sebagai gentian hem dan digunakan dalam industri tekstil. Biji pokok ganja digunakan sebagai makanan burung mempunyai kandungan protein, asid lemak rantai panjang dan tenaga yang tinggi. Pokok ganja mengandungi bahan halusinogenik dan bahan kimia aktif psikoaktif dan psikologi lain seperti *cannabinoid*. Putik/pucuk dan daunnya boleh digunakan untuk tujuan perubatan dan rekreasi. Penyediaan sebegini dipanggil **Ganja**. Ganja digunakan dengan cara menelannya atau dengan cara menghisap bersama tembakau atau tanpa tembakau. Ada juga keju yang dihasilkan berasaskan lemak ganja. Di beberapa negara di Eropah memberi lembu tenusu makanan dari pokok kanabis kerana dipercayai ia menggalakkan pengeluaran susu.

Fisiologi pokok ganja
---------------------

Pokok ganja membiak melalui percantuman seks. Pokok betina akan mengeluarkan putik yang boleh menghasilkan ratusan biji benih. Pokok jantan matang lebih awal daripada pokok betina. Walaupun gen menentukan jantina pokok, faktor sekeliling turut terlibat. Misalnya *hermaphrodyte* asli mempunyai dua jantina dan kedua duanya mandul. Namun, organ seks *hermaphrodyte* bukan asli boleh berfungsi sepenuhnya. Pendekatan ini digunakan dalam menyediakan biji benih komersil. Biji benih betina dihasilkan dengan merawat *hermaphrodyte* betina yang kekurangan gen jantan dengan hormon. 

Pokok ganja boleh mengadakan proses fotosintesis, jadi pembesaran pohon ini tidak bergantung kepada pusingan malam untuk menyerap karbon dioksida. Pokok ganja berupaya untuk berada dalam keadaan cerah selama 24 jam sehari (biasanya dengan bantuan cahaya lampu), walau bagaimanapun penanam pokok ganja menggalakkan tempoh rehat (gelap) supaya pokok tersebut tidak tertekan ( *overstress* ). Pokok ganja mula berbunga apabila kegelapan melebihi 11 jam sehari dan boleh kekal sehingga 6 minggu.

|  |  |
| --- | --- |
| Ikon tunas | Rencana mengenai tumbuhan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Dalam haji, **tahallul** ialah keluar dari ihram dengan bercukur atau bergunting setelah tiba masanya.

Tahallul menurut bahasa bererti ‘menjadi boleh’ atau ‘diperbolehkan’. Dengan demikian tahallul ialah diperbolehkan atau dibebaskannya seseorang itu dari larangan atau pantangan ihram. Pembebasan tersebut ditandai dengan tahallul iaitu dengan mencukur atau memotong rambut sedikit sekurang-kurangnya 3 helai rambut.

Semua mazhab berpendapat bahawa tahallul merupakan wajib haji, hanya Syafi’iyah menganggapnya sebagai rukun haji, sebagai mana firman Allah dalam Surah Al-Fath ayat 27 yang bermaksud: "Sesungguhnya Allah akan membuktikan kepada RasulNya bahawa mimpi RasulNya itu akan menjadi kenyataan. Iaitu engkau beserta penduduk Makkah yang lain akan memasuki kota Makkah insya Allah dengan aman, bebas dari rasa takut terhadap kaum musyrik dengan mencukur rata kepalamu, sedang yang lain mengguntingnya saja. Tuhan mengetahui apa yang tidak kamu ketahui itu. Dibalik ‘yang tidak kamu ketahui itu’ Tuhan memberi kemenangan lebih dahulu kepadamu pada waktu dekat".[Quran 48:27]

Tahallul terbahagi kepada dua:

1. Tahallul awal
2. Tahallul thani

Tahallul awal
-------------

Tahallul awal ialah bercukur lebih awal di Mina sebaik sahaja sampai dari Muzdalifah pada 10 Zulhijjah setelah melontar jamrah.

Tahallul thani
--------------

Tahallul thani ialah setelah bertawaf dan bersai haji sekembalinya ke Makkah setelah selesai wuquf.

| * l
* b
* s
Ibadat haji dan umrah |
| --- |
| **Haji** • **Umrah** |
| Jenis haji | Haji Tamattuk • Haji Qiran • Haji Ifrad | Binaan Kaabah di tengah Masjid al-Haram |
| Ibadah | Tawaf • Sa'i • Wukuf di Arafah • Tahallul • Ihram • Melontar jamrah • Nafar • Dam |
| Tempat | Makkah • Madinah • Mina • Arafah • Muzdalifah • Safa dan Marwah • Jeddah |
| Binaan dan struktur | Masjid al-Haram • Masjid Nabawi • Kaabah • Hijir Ismail • Makam Ibrahim • Hajarulaswad • Telaga Zam-Zam • Multazam • Pintu Kaabah |
| Tajuk berkaitan | Tabung Haji • Miqat • Rukun Islam • Hari Raya Aidiladha |
**Venkatesh Daggubati** atau **Victory** **Venkatesh** atau hanya **Venkatesh** (dilahirkan pada 13 Disember 1960) ialah seorang pelakon filem India yang terkenal dengan karya-karyanya di pawagam Telugu. Dalam kerjaya yang merangkumi 30 tahun, beliau membintangi 72 filem. Beliau telah memainkan pelbagai peranan dalam pawagam Telugu dan dalam beberapa filem Bollywood. Beliau telah menerima tujuh Anugerah Nandi dan enam Anugerah Filmfare. 

Bersama adiknya Daggubati Suresh Babu, Venkatesh ialah pemilik bersama Suresh Productions, salah satu syarikat penerbitan filem terbesar di India. Venkatesh membintangi beberapa filemnya di bawah rumah produksi rumahnya. Dalam kerjaya selama tiga dekad, beliau telah berlakon dalam banyak filem yang berjaya secara komersial. Beliau mempunyai bilangan anugerah tertinggi Nandi untuk pelakon lelaki terbaik, di mana beliau telah memenangi tujuh. Beliau terkenal kerana berpasangan dengan Soundarya dalam tujuh filem yang berjaya. Selain daripada filem, beliau ialah kapten *Telugu Warriors*, yang mewakili Tollywood dalam Liga Kriket Selebriti.

Rujukan
-------

1. ↑  "salinan arkib". Diarkibkan daripada yang asal pada 2017-09-17. Dicapai pada 2019-11-07.
2. ↑  Venkatesh getting younger on screen - Times Of India Diarkibkan 2013-10-07 di Wayback Machine. Articles.timesofindia.indiatimes.com (2012-12-12). Retrieved on 2016-01-31.
3. ↑  Venkatesh - Telugu Actor Gallery stills images clips. Indiaglitz.com. Retrieved on 2016-01-31.
4. ↑  Ram-Laxman to direct Venkatesh Diarkibkan 2013-05-25 di Wayback Machine. Deccan Chronicle (2015-07-13). Retrieved on 2016-01-31.

Pautan luar
-----------

* Venkatesh Daggubati di Pangkalan Data Filem Internet (IMDb)
Tahi lembu dikeringkan di dinding rumah untuk digunakan sebagai bahan bakar, di Tibet
Tahi kerbau dikeringkan di dinding rumah, di Yunnan
**Tahi atau najis lembu** ialah sisa hasil pencernaan lembu dan haiwan dari subfamili Bovinae lainnya (kerbau, yak, bison). Tahi lembu mempunyai warna yang berubah dari kehijauan sehingga kehitaman, tergantung makanan yang dimakan kerbau. Selepas terdedah di udara, warna tahi lembu cenderung menjadi gelap.

Kegunaan
--------

Tahi lembu biasanya digunakan sebagai baja kandang. Di pelbagai tempat di dunia, tahi lembu yang dikeringkan digunakan sebagai bahan bakar. Tahi lembu juga digunakan untuk menghasilkan biogas untuk dibakar dan menghasilkan elektrik dan panas. Biogas mempunyai kandungan gas metana dan telah digunakan secara luas di kawasan-kawasan desa di India dan Pakistan sebagai sumber tenaga terbarukan. Di Afrika Tengah, masyarakat suku Maasai membakar tahi lembu di dalam rumah untuk menghalau nyamuk. Di tempat sejuk, tahi lembu dijadikan bahan insulasi terma. Tahi lembu juga merupakan salah satu pilihan bahan baku pembuatan bahan bangunan setara dengan bata.

Di Beaver, Oklahoma, kepingan tahi lembu kering dijadikan bahan untuk permainan *cow chip throwing* (lempar kepingan tahi), yang sudah popular sejak tahun 1970an.

Ekologi
-------

Tahi lembu menjadi habitat bagi pelbagai jenis organisma yang memecahkan kandungan nutrien yang terdapat di dalamnya untuk dikitar semula dan disatukan dengan molekul tanah. Di tempat di mana lembu belum berdiam pada masa yang lama, organisma pengurai tahi lembu belum banyak sehingga kewujudan tahi lembu dapat menjadi sarang tumbuhnya organisma merugikan. Di Australia, kumbang tinja perlu didatangkan dari luar untuk membantu mengitar semula tahi lembu di tanah penggembalaan haiwan.

Lihat juga
----------

* Baja kandang

Rujukan
-------

1. ↑  Cow Dung - A source of Green Energy
2. ↑  "Your Home Technical Manual - 3.4d Construction Systems - Mud Brick (Adobe)". Diarkibkan daripada yang asal pada 2007-07-06. Dicapai pada 2017-12-27.
3. ↑
4. ↑
5. ↑
6. ↑  Bornemissza, G. F. (1976), The Australian dung beetle project 1965-1975, *Australian Meat Research Committee Review* 30:1-30
***Pinoy*** (/ˈpɪnɔɪ/) ialah nama samaran merujuk kepada rakyat Filipina di Filipina dan budaya mereka serta kepada rakyat Filipina perantauan dalam diaspora Filipina. Seorang Pinoy dengan kacukan keturunan asing dipanggil *Tisoy*, dipendekkan untuk *Mestizo*.

Jumlah tidak khusus rakyat Filipina merujuk kepada diri mereka sendiri sebagai *Pinoy* atau kadangkala ***Pinay*** (/ˈpɪnaɪ/) feminin bukannya istilah piawai, *Filipino*. ***Filipino*** atau orang Filipina ialah istilah meluas untuk memanggil rakyat Filipina di Filipina. Istilah ini boleh dibentuk dengan mengambil empat huruf terakhir *Filipino* dan menambah akhiran diminutif -y dalam bahasa Tagalog (akhiran ini biasanya digunakan dalam nama samaran Filipina: contohnya "Nonoy" atau "Kokoy" atau "Toytoy". *Pinoy* telah digunakan untuk pengenalan diri sebagai gelombang pertama rakyat Filipina menuju ke Amerika Syarikat benua sebelum Perang Dunia II dan telah digunakan samada dalam bentuk pejoratif dan sebagai bentuk kasih sayang, serupa dengan *Desi*. Biarpun *Pinoy* dan *Pinay* dianggap sebagai penghinaan oleh sesetengan belia Filipina-Amerika, ayat ini telah digunakan secara meluas dan dalam kegunaan arus perdana terutamanya di kalangan ahli massa Filipina dan Filipina Amerika.

*Pinoy* telah dicipta untuk membezakan pengalaman mereka yang berhijrah ke Amerika Syarikat, namun kini ialah istilah slanga yang digunakan bagi merujuk kepada yang berketurunan Filipina. "Muzik Pinoy" memberi kesan kepada iklim sosio-politik pada 1970-an dan telah dikerahkan oleh Presiden Filipina Ferdinand Marcos dan Revolusi Kuasa Rakyat yang menjatuhkan rejim beliau. Kegunaan arus perdana pada masa kini bertumpu pada hiburan (*Pinoy Big Brother*) yang boleh ditonton di Pinoy Tambayan dan muzik (*Pinoy Idol*), yang memainkan peranan ketara dalam membangunkan identiti negara dan budaya.

Rujukan
-------

1. 1 2 3  de Jesus, Melinda L. (2005). *Pinay Power: Feminist Critical Theory : Theorizing the Filipina/American Experience*. Routledge. ISBN 9780415949828. Dicapai pada August 18, 2008.
2. ↑  Rodell, Paul A. (2001). *Culture and Customs of the Philippines*. Greenwood Publishing Group. m/s. 218. ISBN 9780313304156. Dicapai pada August 18, 2008.
3. ↑  Posadas, Barbara Mercedes (1999). *The Filipino Americans*. Greenwood Publishing Group. m/s. 165. ISBN 9780313297427. Dicapai pada August 18, 2008.
4. ↑  Coronadon, Marc (2004). *Crossing Lines: Race and Mixed Race Across the Geohistorical Divide*. Rowman & Littlefield. m/s. 91. ISBN 9780970038418. Dicapai pada August 18, 2008.
5. ↑  Leonard, George (1999). *The Asian Pacific American Heritage: A Companion to Literature and Arts*. Taylor & Francis. m/s. 484. ISBN 9780815329800. Dicapai pada August 18, 2008.
6. ↑  "Pinoy TV website to watch all Pinoy Tambayan shows of Pinoy Channel". *Pinoy TV Shows*.
Sebuah papan tanda "Selamat Datang" sebuah komuniti Asia timur yang terletak di Republik Czech mengunakan pelbagai bahasa
**Pelbagai bahasa** (bahasa Inggeris: *multilingualism*) merujuk kepada tindakan mengunakan pelbagai bahasa dalam sesuatu pekara. Sebegai contoh papan kenyataan yang meggunakan pelbagai bahasa atau sebuah laman web yang mengunakan berbilang bahasa. Pengunaan berbilang bahasa adalah penting bagi tujuan globalisasi, keterbukaan budaya dan hubungan sosial di sesetengah tempat. Seseorang yang mahir menggunakan pelbagai bahasa digelar sebagai poliglot. Penutur pelbagai bahasa melebihi penutur ekabahasa di dunia.

Rujukan
-------

1. ↑  "Poliglot - Pusat Rujukan Persuratan Melayu @ DBP". DBP. Dicapai pada 2011-05-17.
2. ↑  "A Global Perspective on Bilingualism and Bilingual Education (1999), G. Richard Tucker, Carnegie Mellon University". Diarkibkan daripada yang asal pada 2012-08-22. Dicapai pada 2011-05-24.


|  |  |
| --- | --- |
| Ikon tunas | Rencana berkaitan bahasa ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Tongkang** membawa 150 penumpang pendatang tanpa izin ke Tanjung Balai,Asahan utara Sumatera, Indonesia karam berhampiran Pelabuhan Klang pada hari Selasa, 30 September 2008. 14 orang mati lemas. Pegawai polis marin, Marzuki Ismail menyatakan 12 mayat yang ditemui dibawa ke Hospital Tuanku Ampuan Rahimah di Klang.

Lokasi
------

Ketua Pengarah Jabatan Laut, Semenanjung Malaysia, Datuk Kapten Ahmad Othman menyatakan tongkang kayu itu karam jam 7.30 pagi di perairan Tanjung Buas Buas. Lokasinya di perairan Pintu Gedung, 15 km dari Pelabuhan Barat. Tongkang itu dipercayai berlepas dari kawasan hutan di Pulau Che Mat Zin , berhampiran Pelabuhan Barat menghala ke Tanjong Balai karam selepas 10 minit berlayar.

Tongkang membawa rakyat Indonesia dalam perjalanan pulang untuk menyambut hari raya Aidilfitri terpaksa merentasi Selat Melaka. Tongkang itu sepatutnya membawa barangan sahaja tetapi disalahguna membawa penumpang. Destinasi tongkang itu ialah Tanjung Balai, utara Sumatera. Cuaca baik, tidak ada hujan mahupun laut bergelora.

Punca memilih tongkang
----------------------

Mangsa memilih menaiki tongkang itu kerana telah tinggal di Malaysia melebihi tempoh sah dan tidak memiliki dokumen perjalanann yang sah. RM800 dibayar kepada tekong terbabit dan ditempatkan di sebuah hotel murah di Pelabuhan Klang dan dibawa menaiki bot untuk pulang ke Indonesia. Malangnya bot tidak muncul dan akhirnya memilih menaiki tongkang melalui sebuah hutan.

Pihak imigresen sedia membantu memperbaharui visa mereka yang tamat tempoh supaya boleh balik ke negara asal secara teratur.Mereka kena bayar kompaun antara RM1,000 hingga RM3,000 jika kesalahan tinggal lebih tempoh dibenarkan dan tiada dokumen sah. Kesalahan keluar melalui pintu yang tidak digazetkan pula, mereka boleh didenda sehingga RM10,000.

Seramai 500 ke 800 pegawai imigresen Malaysia ditempatkan di semua 125 pintu keluar masuk di negara ini sempena hari raya Aindilfitri ini. Risikan Jabatan Imisgresen menunjukkan lebih 300 masih menunggu tongkang tersebut untuk menyeberang ke Sumatera.

Dihantar pulang
---------------

Pengarah Penguatkuasa Jabatan Imigresen Datuk Ishak Mohamed menyatakan 103 dari 125 yang terselamat telah dihantar pulang dengan menaiki kapal Sea & Coast Guard KN.Sarotama melalui dermaga Westport Malaysia. Lain-lain masih berada di hospital dalam keadaan trauma. 

Sepatutnya mereka boleh diambil tindakan undang-undang kerana tidak memiliki pas pekerja asing. Selain itu mereka sudah melebihi tempoh yang dibenarkan untuk berada di Malaysia. Menteri Dalam Negeri, Datuk Syed Hamid Albar menasihati supaya mereka segera dihantar pulang. Mangsa tersebut diberi pasport gantian iaitu Sijil Perjalanan Laksana Pasport (SPLP) oleh pihak Kedutaan Indonesia dan kalau di Malaysia kita panggil emergency pasport yang hanya sah untuk satu perjalanan sahaja.

Rujukan
-------

1. ↑  12 rakyat Indonesia mati lemas dekat Pelabuhan Klang
2. ↑  103 Mangsa Tongkang Karam Dihantar Pulang Ke Indonesia
Templat:Pro hockey team

**UPC Vienna Capitals** merupakan kelab hoki ais profesional Austria yang mengambil bahagian di Liga Hoki Ais Austria. Kelab ini ditubuhkan pada tahun 2011 dan bermain di tempat halamannya di Vienna, Austria iaitu di Albert Schultz Eishalle. Pada musim 2004-05, pasukan ini telah merebut juara takhta liga selepas menewaskan EC KAC.

Venue
-----

Tempat halaman Vienna Capitals boleh memuatkan 4,5000 penonton di Albert Schultz Eishalle. Pada Februari 2009, venue ini akan menambahkan kapasiti sehingga boleh memuatkan 7,000 penonton serta penambahan atap bumbung. Kerja-kerja selenggara ini mula selepas musim 2008–09 dan siap sebelum musim 2010–11 yang menelang kos sebanyak 40 juta euro.

Catatan
-------

1. ↑  "Capitals get new hall for 7,000 fans". Erste Bank Eishockey Liga. 2009-02-21. Diarkibkan daripada yang asal pada 2009-07-17. Dicapai pada 2013-03-04. Italic or bold markup not allowed in: `|publisher=` (bantuan)

Pautan luar
-----------

* Vienna Capitals Official Website (German)
**Pertempuran Admin Box** (bahasa Inggeris: *Battle of the Admin Box*code: en is deprecated , harfiah, "Pertempuran Kotak Pentadbiran") (kadang kala disebut **Pertempuran Ngakyedauk** ataupun **Pertempuran Sinzweya**) berlangsung di Medan Selatan kempen Burma dari 5 hingga 23 Februari 1944, dalam kancah Asia Tenggara, Perang Dunia Kedua.

Angkatan tentera Jepun cuba melancarkan serangan balas lokal terhadap ofensif Pihak Berikat, bertujuan untuk mengumpan pasukan-pasukan simpanan dari Medan Tengah di Assam, di mana pihak Jepun sedang membuat persediaan untuk melancar serangan besar-besaran mereka. Selepas mengalami beberapa kegagalan, Pihak Berikat dapat mengatasi kegagalan tersebut dan menangkis serangan Jepun, sekaligus mempelopori beberapa kaedah yang akan membawa kejayaan kepada Berikat dalam tahun berikutnya.

Pertempuran ini mengambil nama bersempena *administration area* ("kawasan pentadbiran") Divisyen Ke-7 Tentera India, yang menjadi posisi pertahanan segi empat tepat sementara buat Mejar Jeneral Frank Messervy dan stafnya selepas markas divisyen mereka ditawan pada 7 Februari.

Rujukan
-------

1. ↑  Moreman, p.122
2. 1 2  Allen, p.178
3. ↑  Allen, p.638
4. ↑  Alan Jeffreys, 2005, *The British Army in the Far East 1941–45*, Oxford, Osprey Publishing, p33.
**Usia Bumi** ialah kira-kira 4.54 ± 0.05 bilion tahun (4.54 × 109 tahun ± 1%). Pentarikhan ini berdasarkan keterangan daripada umur meteorit radiometrikt bahan dan konsisten dengan usia radiometrik daripada sampel terestrial dan bulan yang paling terkenal.

Berikutan perkembangan radiometrik zaman kelahiran pada awal abad ke-20, pengukuran utama dalam mineral kaya uranium menunjukkan bahawa ada yang berumur lebih daripada satu bilion tahun. Mineral tertua yang dianalisa kepada kristal zirkon zaman kecil dari Jack Hills dari Australia Barat—sekurang-kurangnya 4.404 bilion tahun. Kemasukan kalsium-aluminium yang kaya—iaitu konstituen pepejal yang tertua dalam meteorit yang terbentuk dalam Sistem Suria—4.567 bilion tahun, memberi had yang lebih rendah untuk usia sistem suria.

Ia merupakan hipotesis bahawa pertambahan Bumi bermula tidak lama selepas pembentukan kemasukan kalsium-aluminium kaya dan meteorit. Kerana jumlah masa yang tepat, proses pertambahan ini belum diketahui, dan ramalan-ramalan dari model akrilik yang berbeza dari beberapa juta hingga 100 juta tahun, usia yang tepat untuk Bumi adalah sukar untuk ditentukan. Ia juga sukar untuk menentukan usia sebenar batu-batu tertua di Bumi, terdedah di permukaan, kerana ia merupakan agregat mineral yang mungkin berbeza usia.
Telefon talian tetap dibuat oleh Siemens 
 Talian telefon tetap bagi setiap 100 penduduk: 1997-2007 
**Telefon talian tetap** (juga dikenali sebagai **talian tetap,** **talian utama,** **telefon rumah,** dan **talian wayar**) ialah sebuah telefon yang menggunakan talian telefon dawai logam atau gentian optik untuk penghantaran yang berbeza daripada yang talian selular mudah alih, yang menggunakan gelombang radio untuk penghantaran. Pada tahun 2003, CIA World Factbook melaporkan kira-kira 1.263 bilion talian telefon utama di seluruh dunia. China mempunyai lebih daripada negara lain pada 350 juta dan Amerika Syarikat kedua dengan 268 juta. United Kingdom mempunyai 23.7 juta kediaman telefon rumah tetap. 

Statistik 2013 menunjukkan jumlah pelanggan telefon tetap di dunia adalah kira-kira 1.16 bilion.  Bilangan pelanggan talian tetap menurun secara berkala disebabkan peningkatan teknologi digital dan kemudahan yang beralih kepada alternatif wayarles (selular) atau berasaskan Internet.

Lihat juga
----------

* Telefon

Rujukan
-------

1. ↑  "The World Factbook:REFERENCES :: DEFINITIONS AND NOTES". *www.cia.gov* (dalam bahasa Inggeris). Diarkibkan daripada yang asal pada 2020-08-03. Dicapai pada 11 November 2018.
2. ↑  "UK households: ownership of landline telephones 1970-2017 | Survey". *Statista* (dalam bahasa Inggeris). Dicapai pada 11 November 2018.
3. ↑  "Archived copy". Diarkibkan daripada yang asal pada 2014-11-21. Dicapai pada 2014-10-23.CS1 maint: archived copy as title (link)
| *Tali pusat* |
| --- |
|  |
| Tali pusat seorang bayi tiga minit selepas kelahiran. |
|
| **Latin** | *funiculus umbilicalis* |
|
|
|

**Tali pusat** ialah suatu jaringan yang menghubungkan plasenta dan janin. Fungsi tali pusat termasuk menjaga kelangsungan hidup dan membantu dalam pertumbuhan embrio dan janin. Pembuangan bahan buangan dari janin, serta pengangkutan oksigen, zat, dan faktor pertumbuhan janin berlaku melalui tali pusat. Setelah bayi dilahirkan, tali pusat umumnya disepit dan dipotong kemudian dibiarkan terdedah di udara agar kering. Dalam waktu 24 jam, warna putih kebiruan tali pusat akan hilang dan menjadi hitam setelah beberapa hari. Kini, darah dari tali pusat telah dimanfaatkan sebagai sumber sel tunjang untuk membendung beberapa penyakit tertentu.

Struktur
--------

Tali pusat mengandungi jeli Wharton, suatu bahan jeli dengan sebahagian besarnya terdiri daripada mukopolisakarida yang melindungi saluran darah di dalamnya. Tali pusat mengandungi satu vena, yang membawa darah teroksigen dan nutrien ke janin, dan dua arteri yang membawa darah yang terdeoksigenasi dan kekurangan nutrien. Kadang-kadang, hanya dua saluran (satu vena dan satu arteri) yang terdapat pada tali pusat. Ini kadang-kadang berkaitan dengan keadaan janin abnormal, tetapi boleh juga berlaku tanpa mendatangkan masalah.

Tidak biasa bagi sebuah vena untuk membawa darah beroksigen dan arteri membawa darah yang terdeoksigenasi (satu-satunya contoh lain adalah arteri dan vena pulmonari yang menghubungkan paru-paru ke jantung). Walau bagaimanapun, tatanama ini mencerminkan fakta bahawa vena pada tali pusat membawa darah *ke arah* jantung janin, sementara arteri umbilik membawa darah *menjauhi* jantung.

Rujukan
-------

1. 1 2 3  (Inggeris) Glyn O. Phillips, J. F. Kennedy, Peter A. Williams (2002). *Hyaluronan*. Woodhead Publishing. ISBN 978-1-85573-570-5. Cite has empty unknown parameter: `|coauthors=` (bantuan)CS1 maint: multiple names: authors list (link)Page.239
2. 1 2  (Inggeris) Charles Rb Beckmann, American College of Obstetricians and Gynecologists, Barbara M Barzansky, Frank W Ling, Douglas W Laube (2009). *Obstetrics and Gynecology*. Lippincott Williams & Wilkins Publishers. ISBN 978-0-7817-8807-6. Cite has empty unknown parameter: `|coauthors=` (bantuan)CS1 maint: multiple names: authors list (link)Page.121-123
3. ↑  (Inggeris) Marie Bakitas Whedon, Debra Wujcik (1997). *Blood Marrow Stem Cell Transplant 2E*. Jones & Bartlett Publishers. m/s. 63-64. ISBN 978-0-7637-0356-1. Cite has empty unknown parameter: `|coauthors=` (bantuan)
4. ↑  "Fetal Circulation". *www.heart.org*. Diarkibkan daripada yang asal pada 22 December 2017. Dicapai pada 27 March 2018.

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Perancis (data)
* Jerman
* Israel
* Amerika Syarikat
* Jepun
* Republik Czech

 |

|  |  |
| --- | --- |
| Ikon tunas | Rencana berkaitan biologi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
"Uncle Seekers" dilencongkan di sini.
**Syed Abdullah Hussein Al-Attas** atau **Uncle Seekers** adalah seorang pengamal perubatan paranormal, penerbit drama televisyen Malaysia, berasal dari Alor Setar, Kedah dan namanya dibabitkan dengan keluarga diraja Selangor dan Johor. 

Syed Abdullah adalah anak penulis buku politik terkenal Syed Hussein Al-Attas. Beliau pernah diisytiharkan muflis oleh Jabatan Insolvensi Malaysia.

Siti Aishah saman Uncle Seekers
-------------------------------

Pada 22 Disember 2010, bekas Raja Permaisuri Agong, Tuanku Siti Aishah binti Abdul Rahman menyaman pakar paranormal, Syed Abdullah Hussein Al-Attas kerana bertindak membocorkan maklumat sulit beliau. Permohonan interparte itu dikemukakan di hadapan Hakim Prasad Abraham di Mahkamah Tinggi Temerloh, Pahang. Tuanku Siti Aishah diwakili peguam T. Gunaseelan, Anthony M.Sebastian dan Ikmal Hisan Idris.

Laporan polis berhubung hina Sultan Johor
-----------------------------------------

Pada 1 Julai 2012, seramai 30 orang diketuai seorang peniaga, Khairil Azlishah Jalil (32 tahun ) membuat laporan polis di Balai Polis Sentral , Johor Baharu berhubung blognya 'Uncle Seekers' yang dikatakan berunsur provokasi, hasutan dan mengaibkan Sultan Johor. Mereka meminta agar blog uncleseekers.blogspot.com ditutup memandangkan terdapat dokumen-dokumen sulit yang dipaparkan pada blog tersebut. Terdapat pelbagai artikel yang mengaibkan Tunku Mahkota Johor , pemimpin dan penjawat awam kerajaan Johor. Statistik di blog berkenaan menunjukkan ia telah menerbitkan tulisan sejak Julai 2008 dan dibaca 10 juta kali. Terdapat 64 bahagian tulisan melibatkan keluarga Istana Johor.

Tunku Mahkota Johor, Tunku Ismail Sultan Ibrahim menyatakan : "Biarlah anjing itu menyalak semahunya. Saya tahu kebenarannya, rakyat Johor juga tahu kebenarannya."

Pada 5 Julai 2012, polis menahan Syed Abdullah di Plaza tol Senawang, Negeri Sembilan. Majistret Johor Bahru Md Isa Mohamed mengeluarkan perintah tahanan reman mengikut Seksyen 117 Kanun Acara Jenayah. Seorang wanita berusia 26 tahun bersamanya turut ditahan dan disiasat mengikut Seksyen 8(1)(d) Akta Rahsia Rasmi 1972. Timbalan Ketua Jabatan Siasatan Jenayah Johor ACP Mohd Akhir Ishak menyatakan mereka ditahan di Balai Polis Air Molek,Johor.

Pada 6 Julai 2012, Timbalan Ketua Jabatan Siasatan Jenayah Negeri Johor, Asisten Komisioner Mohd. Akhir Ishak mngesahkan bahawa ujian air kencing terhadap Uncle Seekers di Ibu Pejabat Polis Daerah (IPD) didapati positif morfin. Kesalahan mengambil dadah disiasat mengikut Seksyen 15(1)(a) Akta Dadah Berbahaya 1952 dan jika sabit kesalahan membawa hukuman penjara maksimum dua tahun atau denda RM5,000.Bagaimanapun teman wanitanya, Siti Nadhirah Mohd. Zain (26 tahun) negatif dadah.

Rujukan
-------

1. ↑  Sebutan kes Siti Aishah saman Uncle Seekers
2. ↑  Tulisan di blog Uncle Seekers didakwa aib Sultan Johor
3. ↑  Uncle Seekers, teman wanita direman 4 hari
4. ↑  Tunku mahkota enggan ulas dakwaan Uncle Seekers
5. ↑  Uncle Seekers menagih dadah
**Taufan Surigae**, yang dikenali di Filipina sebagai **Taufan Bising**, ialah taufan tropika Hemisfera Utara terkuat yang terbentuk sebelum bulan Mei dan salah satu taufan tropika paling kuat dalam rekod, dan siklon tropika terkuat di seluruh dunia pada tahun 2021. Ribut bernama kedua, taufan pertama dan taufan super pertama musim taufan Pasifik 2021, Surigae berasal dari kawasan tekanan rendah di selatan pulau Woleai Mikronesia yang menjadi lekukan tropika pada 12 April. Pada 18:00 UTC hari itu, ia menjadi ribut tropika dan dinamakan *Surigae* oleh JMA. Pembentukan mata dan angin yang semakin meningkat mendorong JMA untuk menaik taraf sistem kepada ribut tropika yang teruk pada 13 April. Ribut terus bertambah kuat, dan lewat pada 15 April, Surigae menjadi taufan. Keadaan persekitaran yang sangat baik kemudian membolehkan Surigae berkembang pesat; pada keesokan harinya Surigae menjadi taufan super, dan menjelang 17 April, ribut itu mencapai keamatan kemuncaknya, dengan angin berkekalan selama 10 minit sebanyak 220 km/j (140 mph), angin berkekalan 1 minit 305 km/j (190 mph), dan tekanan minimum 895 hPa (26.4 inHg). Ini menjadikannya taufan pra-Mei terkuat dalam rekod. Selepas itu, aliran keluar yang semakin lemah dan kitaran penggantian dinding mata menyebabkan Surigae beransur lemah apabila treknya beralih ke utara-barat laut di Laut Filipina. Surigae menjadi siklon tropika anulus pada 19 April, berikutan kitaran penggantian dinding mata, dan diperkukuh sedikit. Pada 22 April, ribut mula lemah dengan pantas apabila ia memecut ke arah barat laut ke dalam keadaan yang tidak menggalakkan, beralih kepada ribut subtropika pada keesokan harinya. Sistem subtropika kemudiannya mengalami peralihan ekstratropika, yang mana ia siap pada 24 April. Selepas itu, saki-baki luar tropika Surigae memecut ke arah timur laut. Pada 27 April, Surigae secara kuat meletup menjadi taufan bom berhampiran Kepulauan Aleutian, mencapai angin kuat taufan. Selepas itu, sistem secara beransur-ansur lemah apabila ia membelok ke timur, perlahan dalam proses, sebelum melintasi Garisan Tarikh Antarabangsa pada 30 April dan hilang sepenuhnya pada 2 Mei.

Rujukan
-------

1. ↑  "Rare Super Typhoon Surigae Barrels Towards the Philippines; Intensifies at Record Pace". *The Weather Channel* (dalam bahasa Inggeris). Diarkibkan daripada yang asal pada 2021-04-18. Dicapai pada April 18, 2021.
2. ↑  Samenow, Jason; Cappucci, Matthew. "Surigae sweeps past Philippines, after becoming strongest April typhoon on record". *Washington Post* (dalam bahasa Inggeris). ISSN 0190-8286. Diarkibkan daripada yang asal pada April 16, 2021. Dicapai pada April 18, 2021.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Taufan Surigae*** |

* JMA General Information of Typhoon Surigae (2102) from Digital Typhoon
* JMA Best Track Data of Typhoon Surigae (2102) (Date Released July 15)
* JMA Best Track Data (Graphics) of Typhoon Surigae (2102)
* JTWC Best Track Data of Super Typhoon 02W (Surigae)
* 02W.SURIGAE from the U.S. Naval Research Laboratory
**Taufan Sepat** terjadi padan bulan Ogos 2007 dan melanda Lautan Pasifik terutama kawasan daratan di Taiwan, China dan Filipina. Sepat ialah nama sejenis ikan air tawar yang banyak terdapat di kawasan sawah padi di Malaysia dan lain-lain kawasan air tawar di Asia Tenggara. 

Taufan Sepat
Pada 11 Ogos 2007, pembentukan siklon tropika telah dapat dikesan oleh Agensi Kajicuaca Jepun dan amaran berjaga-jaga telah dikeluarkan di Jepun, China, Taiwan dan Filipina.

Taufan Sepat pada asalnya dikategori sebagai angin 'ribut' sahaja. Tetapi kelajuannya bertambah dan dikategori sebagai 'ribut taufan'.

Taufan Sepat telah melanda kawasan Taitung dan Hualien di Taiwan pada 18 Ogos 2007 jam 5 pagi dan semakin lemah. Lebih 100 penerbangan di Taiwan telah dibatalkan sebagai langkah berjaga-jaga. 2000 penduduk telah dipindahkan. Tanah runtuh turut berlaku di Tianhsiang. Lebuh Raya Suao-Hualien turut ditutup kerana berlaku tanah runtuh di beberapa selekoh.

Di timur China, lebih 900,000 penduduk telah dipindahkan. 13 orang dilaporkan mati lemas di wilayah Zhejiang, Hunan. 60 orang yang lain cedera. Papan-papan tanda tumbang ditiup angin. Bumbung-bumbung rumah diterbangkan. Hujan lebat turun pada kadar 200 mm kerana hujan mencurah-curah.

Sehingga kini, kelajuan angin taufan Sepat ialah 126 km sejam pada 18 Ogos 2007. Taufan ini disertaikan dengan hujan lebat dan ombak besar di pinggiran pantai.
Sekumpulan pisau lipat.
**Pisau lipat** ialah sejenis pisau yang boleh dilipat dengan satu atau lebih bilah yang dilipat ke dalam pemegang. Pisau ini juga dikenali sebagai pisau pena, walaupun pisau pena juga mungkin tergolong sebagai sebahagian pisau lipat. Panjang pisau lipat lazimnya ialah 5 ke 15 sentimeter (2 ke 6 inci). Pisau lipat ialah alat yang serba boleh, dan dapat digunakan untuk apa saja dari membuka sampul surat hingga memotong benang serta memotong sepotong buah dan digunakan sebagai alat pertahanan diri.

Pisau-pisau lipat terawal ditarikh wujud sejak awal Zaman Besi. Sebuah pisau lipat dengan pemegang diperbuat daripada tulang ditemui di tapak Budaya Hallstatt di Austria, bertarikh sekitar 600–500 SM. Selain itu, pisau lipat Iberia yang mungkin dihasilkan pada zaman pra-Rom juga ditemui di Sepanyol. Banyak bilah pisau lipat juga ditemui di tapak-tapak peradaban zaman Viking.

Rujukan
-------

1. ↑  "Handy with His Jack-Knife" (PDF). *The New York Times*. St. Louis Republican. 1884-06-25. Dicapai pada 2011-02-04.
2. ↑  "Question: How Did the Jackknife Get Its Name?". Junior Editors Quiz on Words. *The Norwalk Hour*. Norwalk, Connecticut. May 31, 1961. m/s. 29. Dicapai pada 2011-02-04 – melalui Google News.
3. ↑  Lake, Ron; Centofante, Frank; Clay, Wayne (1995). *How to Make Folding Knives: A Step-By-Step How-To*. Krause. m/s. 190. ISBN 0-87341-390-3.
4. ↑  Stewart, Ron; Ritchie, Roy (2000). *Big Book of Pocket Knives: Identification & Values*. Collector Books. m/s. 348. ISBN 978-1-57432-178-4.
5. ↑  Horváth, László; Kovács, Tibor; Szabó, Miklós (1987). *Transdanubia I (Corpus of Celtic Finds in Hungary) (v. 1)*. Akademiai Kiado. m/s. 38–41. ISBN 978-963-05-3807-7.

Pautan luar
-----------

* Kategori berkenaan Pisau lipat di Wikimedia Commons

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Israel
* Amerika Syarikat
* Republik Czech

 |
Pisau
**Pisau** (Jawi: ‏ڤيساو‎code: ms is deprecated ‎ turunan kata akar  Proto-Austronesia *\*pisaw*) ialah sejenis alat yang digunakan untuk memotong sebuah benda. Pisau telah digunakan sebagai alat dan senjata sejak Zaman Batu lagi.

Pisau terdiri daripada dua bahagian utama, iaitu bilah pisau dan gagang atau pegangan pisau. Bilah pisau diperbuat daripada logam pipih yang tepinya dibuat tajam; tepi yang tajam ini disebut *mata pisau*. Pegangan atau hulu pisau umumnya berbentuk memanjang agar dapat digenggam dengan tangan.

Bentuk umum pisau mirip dengan pedang, bezanya adalah bahawa bilah pedang lebih panjang daripada bilah pisau.

Gergaji atau kapak mungkin diperlukan apabila pisau untuk memotong sesuatu terlalu kecil.

Jenis pisau
-----------

Terdapat banyak jenis pisau bergantung pada keperluannya. Berikut adalah beberapa di antaranya.

* Pisau bedah
* Pisau belati
* Pisau cukur
* Pisau dapur
* Pisau lipat

Lihat juga
----------

* Gunting
* Pedang

Rujukan
-------

|  |  |
| --- | --- |
|  | Wikimedia Commons mempunyai media berkaitan ***Pisau*** |

1. ↑  Blust, Robert; Trussel, Stephen (2010). "\*pisaw: kind of knife or machete". *Austronesian Comparative Dictionary*. Max Planck Institute for Evolutionary Anthropology. Dicapai pada 23 September 2022.

|  |  |
| --- | --- |
| Ikon tunas | Rencana alatan ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkenaan persenjataan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Tarbiah** (atau **tarbiyah**, **tarbiyyah**) berasal daripada perkataan bahasa Arab bererti pendidikan atau pengasuhan. Manakala dari segi istilah, perkataan tarbiyyah bermaksud cara terbaik (ideal) dalam berinteraksi dengan fitrah manusia, baik secara langsung (berupa kata-kata) mahupun secara tidak langsung (berupa keteladanan, sesuai dengan sistem dan wasilahnya yang khas) untuk memproses perubahan dalam diri manusia menuju keadaan yang lebih baik.[*perlu rujukan*]

Petikan terkenal oleh Syeikh Mustafa Masyhur berkeanaan tarbiah:

> Tarbiah bukan segala-galanya, tetapi segala-galanya bermula dengan tarbiah.

Jenis-jenis tarbiah
-------------------

===Tarbiyyah fardhi === masan

### Tarbiyyah jamaie

### Tarbiyyah dzatiyyah

### Tarbiyyah Islamiyyah

**Tarbiyyah Islamiyyah** pula ialah penjagaan, pengasuhan dan pendidikan berasaskan sumber al-Quran al-Karim dan sunnah Rasulullah s.a.w..[*perlu rujukan*] Sumber-sumber ini adalah sumber-sumber rabbani. Dalam pengertian yang lebih khusus Tarbiyyah Islamiyyah bererti proses mempersiapkan individu dengan persediaan yang menyentuh seluruh aspek kehidupannya, meliputi: rohani, jasmani dan aqli (akal fikirannya). Ianya bersifat integral dan komprehensif. Tarbiyyah Islamiyah adalah proses penyediaan manusia yang soleh, yakni agar tercipta suatu keseimbangan dalam potensi, matlamat, ucapan dan tindakannya secara menyeluruh. Keseimbangan di sini bermaksud jangan sampai kemunculan suatu potensi menyebabkan lenyapnya potensi yang lain.

Rujukan
-------

1. ↑  Mustafa Masyur. Dakwah.info
**Park Gil Ra**(Bahasa Korea:박길라) merupakan penyanyi wanita dari Korea Selatan.

Beliau dilahirkan pada tahun 1965. Beliau pernah melakonkan di dalam drama <Catatan Murid SMK(고교생 일기)>. Beliau terkenal sebagai "Penyanyi Bakat(탈렌트 가수)". Namun, pada tahun 1986, beliau telah meninggal dunia pada waktu rehat kerana serangan jantung. Pada masa itu, dia berusia 21 tahun.

Lagu-lagu
---------

* <Pokok Dan Burung>
* <Tak Boleh Jatuh Cinta>
* <Kasihku>
* <Cintaku Annie>
* <Kaulah Sekuntum Bunga>
* <Hai Warga>
* <Dendam Percintaan>
* <Kebumikan Wajahku Di Dalam Hatimu>
* <Percanggahan Kasih>
* <Kekasihku Yang Sesat>

Pantuan luar
------------

1. ↑  네이버 뮤직. "박길라". Dicapai pada 4 Mei 2013.
2. ↑  네이버 뮤직. "박길라". Dicapai pada 4 Mei 2013.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
|  |
| --- |
| USS *Missouri* berlayar. |
| **Kerjaya** | USN Jack |
| Authorized: | 4 May 1898 |
| Mula dibina: | 7 Februari 1900 |
| Dilancarkan: | 28 Disember 1901 |
| Ditauliahkan: | 1 Disember 1903 |
| Dibersarakan: (final): | 8 September 1919 |
| Nasib: | dijual sebagai besi buruk |
| **General**
Characteristics |
| Displacement: | 13,500 tan |
| Panjang: | 393.9 kaki |
| Lebar "Beam": | 72.2 kaki |
| Kedalaman: | 25.7 kaki |
| Kelajuan: | 18.15 knot |
| Ahli kapal: | 40 officers, 521 men |
| Persenjataan: | empat bedil 12-inci, 16 bedil enam-inci, six bedil tiga-inci, lapan bedil tiga paun |

  

**USS *Missouri* (BB-11)**, a *Maine*-class battleship, was the third ship of the United States Navy to be named in honor of the 24th state. Lunasnya diletakkan pada 7 Februari 1900 by the Newport News Shipbuilding & Drydock Company of Newport News, Virginia. Ia ditauliahkan pada 28 Disember 1901 dirasmikan oleh Mrs. Edson Galludet, daughter of Senator Francis Marion Cockrell of Missouri, and ditauliahkan pada 1 Disember 1903 dibawah pemerintahan Kapten William S. Cowles.

**USS *Missouri* (BB-11)** ditugaskan kepada Angkatan Atlantik Utara *North Atlantic Fleet*, *Missouri* meninggalkan Norfolk, Virginia, pada 4 Februari 1904 untuk latihan di persisiran Virginia Capes dan beroperasi di Lautan Karibbean. Pada tahun 13 April, ketika latihan menembak, api pembakaran dari meriam "port gun" di turet belakang menyalakan serbuk belerang dan membakar dua yang lain. Tiada letupan berlaku tetapi pembakaran serbuk belerang yang pantas menghabiskan oksigen dan membunuh 36 orang anak kapal. Aksi pantas menyelamatkan kapal tersebut dan kelasi kapal diberikan Pingat Keberanian *Medal of Honor* kerana keberanian mereka. Selepas diperbaiki di Newport News, *Missouri* belayar pada 9 Jun untuk bertugas di Lautan Mediterranean dan kembali ke New York pada 17 Disember.